Държавен вестник, бр. 36, 2008 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  36
1.2 Генерален секретар: Генерален секретар
на Съюза.
1.3 Конституция: Конституцията на Съюза.
1.4 Конвенция: Конвенцията на Съюза.
1.5 Европейска зона за радиоразпръскване:
зоната, посочена в № 5.14 на Радиорегламента
(Издание от 2004 г.).
1.6 Споразумение за Плана от Стокхолм
(ST61): Регионалното споразумение за европейс-
ка зона за радиоразпръскване (Стокхолм, 1961)
с измененията, нанесени по време на Регионал-
ната административна конференция на члено-
вете на Съвета от Европейската зона за радио-
разпръскване (Женева, 1985 г.).
1.7 Конференция: Регионална конференция
по радиосъобщения, свикана за преразглежда-
не на Споразумението за Плана от Стокхолм
(Женева, 2006 г.).
1.8 Протокол: Този протокол преразглежда
определени части на Споразумението за Плана
от Стокхолм.
Член 2
Преразглеждане на части от ST61 от
споразумението
2.1 Разпоредбите, предвидени в членове 3, 4
и 5 от Споразумението за Плана от Стокхолм и
на прилежащите им части от Анекси 1 и 2 към
същото, се отменят, доколкото тяхното прила-
гане е свързано с радиочестотните ленти 174-
230 MHz (за Мароко 170-230 MHz) и 470-862 MHz.
Член 3
Влизане в сила и временно прилагане на
протокола
3.1 Клаузите на Протокола се прилагат вре-
менно, считано от 17 юни 2006 г. в 00:01ч. коор-
динирано универсално време.
3.2 Протоколът влиза в сила на 17 юни 2007 г.
в 00:01 ч. координирано универсално време.
Член 4
Утвърждаване на протокола
4.1 Всяка държава—членка на Европейската
зона за радиоразпръскване, подписала споразу-
мението, във възможно най-кратък срок подава
заявление за утвърждаването на протокола до
Генералния секретар, който незабавно инфор-
мира останалите държави—членки на Съюза,
като се подразбира, че с това държавите членки,
които не са страни по Споразумението за Плана
от Стокхолм (с нанесените изменения или без
тях), утвърждават и стават страна по Споразу-
мението за Плана от Стокхолм. Генералният
секретар е упълномощен да предприеме по вся-
ко време  необходимите мерки за изпълнението
на разпоредбите, предвидени в този параграф.
Член 5
Присъединяване към Протокола
5.1 Всяка държава—членка на Европейска-
та зона за радиоразпръскване, която е страна
по  Споразумението за Плана от Стокхолм (с
нанесените изменения или без тях), но не е под-
писала Протокола, във възможно най-кратък
срок подава заявление за присъединяване към
него до Генералния секретар, който уведомява
незабавно останалите държави—членки на
Съюза. Генералният секретар е упълномощен
да предприеме по всяко време необходимите
мерки за изпълнението на разпоредбите, пред-
видени в този параграф.
5.2 Присъединяване към Протокола може
да се извърши и без запазване на право и  влиза
в сила от датата, на която са постъпили доку-
ментите със заявлението за присъединяване при
Генералния секретар.
Член 6
Одобрение за присъединяване към
Споразумението за Плана от Стокхолм
6.1 Всяка държава—членка на Европейска-
та зона за радиоразпръскване, утвърдила или
присъединяваща се към Споразумението за
Плана от Стокхолм след влизането в сила на
Протокола, се  счита за утвърждаваща или при-
съединяваща се към Протокола.
Член 7
Изменение и преразглеждане на Протокола
7.1 Протоколът няма да бъде изменян или
преразглеждан, освен ако не се свика съответ-
ната регионална конференция по радиосъоб-
щения на държавите—членки на Европейска-
та зона по радиоразпръскване, в съответствие
с процедурите, изложени в Конституцията и
Конвенцията.
В потвърждение на което, делегатите от
държавите—членки на Международния съюз по
далекосъобщения от Европейската зона по ра-
диоразпръскване, изброени по-долу, подписаха
от името на съответните си компетентни орга-
ни един екземпляр на настоящите Заключител-
ни актове. При възникване на спор преимущес-
тво има френският текст. Настоящият екземп-
ляр остава на съхранение в архивите на Между-
народния съюз по далекосъобщения. Генерал-
ният секретар изпраща по едно заверено копие
на оригинала на всяка държава—членка на Меж-
дународния съюз по далекосъобщения от Евро-
пейската зона по радиоразпръскване.
Съставено в Женева, 16 юни 2006 г.
ДЕКЛАРАЦИИ И РЕЗЕРВИ
Списък на страните по азбучен ред с номе-
ра(та) на техните декларации и резерви:
Княжество Андора (8)
Австрия (8)
Беларус (6)
Белгия (8)
България (8)
Хърватска (8)
Кипър (3,8)
Чешка република (8)
Дания (8)
Естония (8)